kardosdrur/scandi-wiki huggingface dataset:
City slang redux

City slang redux er en dokumentarfilm fra 2012 instrueret af Torben Skjødt Jensen efter manuskript af Torben Skjødt Jensen.

Handling 
Den 21. oktober 1984 opførte Lars HUG to shows med sin første soloplade, City Slang på Svalegangen Teater i Århus under titlen "Lars' Autoophug". Begge shows blev optaget med tre kameraer. Optagelserne blev til et 27 minutters videoshow, der blev vist på DR TV i april 1985. Siden har ingen set noget til showet. I 2008 dukkede den gamle TV-master op og derefter er der blevet arbejdet på at finde yderligere klip og arkivmateriale fra City Slang-tiden. De gamle videooptagelser fra Århus er desværre gået tabt, men det er lykkedes at samle alle 11 numre fra albummet, der i filmen præsenteres med restaureret lydside. Filmen indeholder interviews med de involverede i projektet, både Lars HUG, Finn Verwollt og Kim Jannson, samt Søren Ulrik Thomsen, som i filmen læser digte fra sin egen samling op. Filmen har premiere præcis 30 år efter, at Søren Ulrik Thomsen debuterede med denne digtsamling.

Referencer

Eksterne henvisninger 
 

Dokumentarfilm fra Danmark
Danske film fra 2012
Henning Larsen - lyset og rummet

Henning Larsen - lyset og rummet er en dansk dokumentarfilm fra 2012, der er instrueret af Jytte Rex efter eget manuskript.

Handling 
Den 86-årige verdensberømte arkitekt Henning Larsen ser tilbage på sit liv og virke. Han er kendt for fremragende bygningsværker verden over fra Udenrigsministeriet i Saudiarabien til Stadsbiblioteket i Malmø. Men han beskriver også sin bitre konflikt med Mærsk Mc-Kinney Møller om Operaen i København, der ikke blev, som han ønskede. Et portræt af et menneske, der opfatter arkitekturen som en kunstart.

Referencer

Eksterne henvisninger 
 

Dokumentarfilm fra Danmark
Danske film fra 2012
Ballroom dancer

Ballroom dancer er en dokumentarfilm fra 2012 instrueret af Christian Holten Bonke og Andreas Koefoed efter manuskript af Jens Arentzen.

Handling 
Den tidligere verdensmester i latin dans, Slavik Kryklyvyy, er en principfast mand. For ti år siden begik han sig blandt dansens verdenselite. I dag har han sat sig for at generobre sin plads på de bonede gulve. Og det selvom han er mærket af alder, ramt af en alvorlig hofteskade, og har et ustyrligt temperament, der har skræmt alle hans tidligere dansepartnere væk. Hans nye dansepartner (og kæreste), Anna, skal hjælpe ham til at nå sit mål. Med hende, en vilje af stål og en toptrænet krop begiver Slavik sig ud på en rejse mod stjernerne. Men efterhånden som drømmen om at genvinde en plads i rampelyset synes længere og længere væk, slår Slaviks tempererament gnister, og kærligheden sættes på en hård prøve. Slavik er klar til at betale prisen, for hvad er kærligheden værd, hvis man ikke får opfyldt sit livs drømme? I 'Ballroom Dancer' sidder publikum på første parket til et drama af dimensioner, hvor Slaviks indre dæmoner kæmper side om side med ham selv på dansegulvet - og får i tilgift et unikt indblik i dansens forunderlige verden med glamour, glitter, pomadehår og tykke lag af makeup. Spørgsmålet er, om Slavik kan opretholde facaden og danse sig ud af den livskrise, han befinder sig i.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2012
Lej en familie A/S

Lej en familie A/S er en dokumentarfilm fra 2012 instrueret af Kaspar Astrup Schröder efter manuskript af Kaspar Astrup Schröder.

Handling 
Dette er den unikke og uforudsigelige historie om Ryuichi Ichinokawa og hans usædvanlige liv. På overfladen virker Ryuichi til at være en almindelig japansk mand. Han er 44 år gammel, gift og far til to drenge. Ichinokawa familien lever tilsyneladende et ganske normalt familieliv. Hver dag tager Ryuichi til sit arbejde på posthuset. Men Ryuichi har en hemmelig side som få ved af, ikke engang hans familie kender den. Han har nemlig et andet arbejde ved siden af sit job på posthuset. Et arbejde som er alt andet end almindeligt. Ryuichi ejer et selskab som hedder Hagemashi Tai, et af Japans mest ejendommelige selskaber.

Referencer

Eksterne henvisninger 
 

Dokumentarfilm fra Danmark
Danske film fra 2012
Barvalo

Barvalo er en kortfilm fra 2012 instrueret af Rasmus Kloster Bro efter manuskript af Mikkel Bak Sørensen, Lars Bang og Rasmus Kloster Bro.

Handling 
Et sigøjner-drama skabt gennem improvisationer med lokale romaer i Nordsjælland. Den unge sigøjner Mile bliver gift med Simona, og brylluppet er storslået som traditionen byder. Men Miles far har holdt bryllup for lånte penge, og da gælden indhenter ham, forsvinder han, og svigerfaren tager sin datter tilbage. I kampen for sit ægteskab finder Mile ud af, hvad en dreng er værd uden sin far.

Referencer

Eksterne henvisninger 
 

Romaer
Kortfilm fra Danmark
Danske film fra 2012
Sort kaffe & vinyl

Sort kaffe & vinyl er en kortfilm fra 2012 instrueret af Jesper Bernt efter manuskript af Jesper Bernt.

Handling 
Et sorthumoristisk drama om den 39-årige musiker Jacob, der har buret sig inde med sin musik og Nescafé i sin lejlighed på Vesterbro. En dag flytter Jacobs bedste ven Søren ind, da han og kæresten har besluttet sig for at holde pause. Sørens ankomst skubber Jacob ud af enspændertilværelsen og tvinger ham til at hæve blikket fra skærmen, få snuden op af kaffekoppen og revurdere sit liv.

Referencer

Eksterne henvisninger 
 

Kortfilm fra Danmark
Danske film fra 2012
Under the Fold

Under the Fold er en animationsfilm fra 2012 instrueret af Bo Juhl Nielsen efter eget manuskript.

Handling 
Frank er arbejdsløs og synker langsomt ned i en depression. Hans søns naive, men optimistiske syn på situationen kan vise sig at være vejen frem.

Referencer

Eksterne henvisninger 
 

Animationsfilm fra Danmark
Danske film fra 2012
Isblomstens hemmelighed

Isblomstens hemmelighed er en dansk animationsfilm for børn fra 2012 med instruktion og manuskript af Jacob Ley.

Handling 
Første gang Svindel forsøger at trylle, kommer han ved et uheld til at skyde oldefars tryllestav langt ind i De Grønne Ærters Dal, hvor han møder Fup, der ændrer hele Svindels livsanskuelse. De to venner vender tilbage med en anden og meget mere magisk tryllestav, end den oldefar har brugt hele sit liv. Men da Svindel prøver at trylle for anden gang, går noget galt og han mister oldefar. Fups gode humør inspirerer Svindel til at opfinde en myte om sin oldefar. Til sidst er Svindel nødt til at bekæmpe sin arv for at redde Fup og give hele De Grønne Ærters Dal et trylleshow, de aldrig glemmer.

Referencer

Eksterne henvisninger 
 

Animationsfilm fra Danmark
Børnefilm fra Danmark
Danske film fra 2012
Fortidens Skygge

Fortidens Skygge kan henvise til:

 Fortidens skygge – film instrueret fra 2012 af Birger Larsen
 Fortidens Skygge (film fra 1909) – dansk stumfilm fra 1909 instrueret af ubekendt.
 Fortidens Skygge (film fra 2012) – dansk kortfilm fra 2012 instrueret af Reem Mahamoud
I am Breathing

Blot et åndedrag er en dansk dokumentarfilm fra 2013 med instruktion og manuskript af Emma Davie og Morag McKinnon.

Handling 
En intim dokumentarfilm om livet, døden, kærligheden og håbet i skikkelse af grænsebrydende videnskab. Det er også en film om at være en god far - også når man ikke er der længere. Den handler om Neil Platt, en ung, kvik og energisk mand fra Yorkshire, som har fået konstateret ALS (amyotrofisk lateral sklerose). Neil er nu nødt til at kommunikere fra sit Lammelseslimbo midtvejs mellem liv og død.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2013
Antboy

Antboy kan hentyde til flere artikler:

 Antboy (bogserie) - bogserie af Kenneth Bøgh Andersen
 Antboy (superhelt) - Hovedpersonen i både bog- og filmserien.
 Antboy (filmserie baseret på bøgerne)
 Antboy (film fra 2013) - film fra 2013
 Antboy: Den Røde Furies hævn - film fra 2014
 Antboy 3'' - film fra 2016
Spidse albuer, blødende knæ

Spidse albuer, blødende knæ er en kortfilm fra 2013 instrueret af Karoline Lyngbye efter manuskript af Karoline Lyngbye, Astrid Øye.

Handling 
15-årige Julie føler, at tiden står bomstille i det parcelhuskvarter, hvor hun bor med sin ulykkelige mor og sin storesøster Sarah. Da Sarah annoncerer, at hun planlægger at rejse til London med sin nye kæreste Nicklas, øjner Julie ikke alene en flugtvej fra hjemmets tyngende atmosfære, men ser også sit snit til at få stillet den nysgerrighed og rastløshed, der bor i hendes blomstrende teenagekrop.

Referencer

Eksterne henvisninger 
 

Kortfilm fra Danmark
Danske film fra 2013
Searching For Bill

Searching For Bill er en dokumentarfilm fra 2013 instrueret af Jonas Poher Rasmussen efter manuskript af Jonas Poher Rasmussen og David B. Sørensen.

Handling 
Bob Maser bor i en trailerpark udenfor New Orleans. Hans bil er blevet stjålet af en svindler ved navn Bill, men bliver fundet igen i Detroit. Bob beslutter sig for at efterlade sin familie derhjemme og hente bilen. I bilen finder han Bills gamle notesbog, der er fyldt med mærkelig tekster og tegninger, navne, adresser på dem, han har narret på sin vej. Bob beslutter sig for at tage ud for at finde Bill og søge retfærdighed i stedet for at tage hjem. Rejsen tager ham gennem hele USA og ud til kysten på den anden side. På vejen møder han andre rejsende, hvis skæbner han genkender. Alle har de mistet. Alle leder de efter en ny vej og et andet liv - i et land under pres.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2013
The Association of Joy

The Association of Joy er en kortfilm fra 2013 instrueret af Amanda Kernell efter manuskript af Amanda Kernell.

Handling 
Charlotte og hendes mand Mads lever et godt men ensomt overklasseliv uden børn. Et uddannelsesprojekt for thailandske piger bliver vejen ud af kedsomhed og ind i velgørenhedens glans for Charlotte, og teenageren Joy bliver flyttet fra Thailand til Danmark hvor hun installeres i overklasse villaen med pool. Men Joy er ikke interesseret i Charlottes omsorg eller uddannelsestilbud og gør det meget svært for Charlotte at være det gode menneske hun så inderligt gerne vil være.

Referencer

Eksterne henvisninger 
 

Kortfilm fra Danmark
Danske film fra 2013
The Reward

The Reward er en animationsfilm fra 2013 instrueret af Mikkel Mainz Elkjær efter manuskript af Uri Kranot.

Handling 
Drevet af grådighed drager to drenge ud i verden på skattejagt. For at nå deres mål må de overvinde mange og store farer, der overgår kødædende totempæle og transvestit-engle.

Referencer

Eksterne henvisninger 
 

Animationsfilm fra Danmark
Danske film fra 2013
Ekspeditionen til verdens ende

Ekspeditionen til verdens ende er en dansk ekspeditionsfilm fra 2013, der er instrueret af Daniel Dencik efter manuskript af ham selv, Michael Haslund-Christensen og Janus Metz.

Handling 
Filmen handler om verdens opståen, menneskets undergang og livets fortsættelse, når menensket ikke er her længere. Filmens ramme er fortællingen om ekspeditionsskibet Activs rejse til verdens fjerneste fjordsystemer i det nordøstligste Grønland, hvor kun en håndfuld mennesker tidligere har sat deres fod. Stadig større områder bliver fritlagt, når isen smelter og for første gang nogensinde vover et filmhold sig derind. Med samme forundring som tidligere tiders opdagelsesrejsende stævner en gruppe videnskabsmænd og kunstnere ud i mennesketomme landskaber, hvor kloden ligger skræmmende i sin reneste form. Ekspeditionen bliver et møde med de mekanismer, der peger hen imod en udvikling, hvor civilisationen vil stå tilbage som et kort tidsglimt mellem to istider. I en gravalvorlig komedie ser Moder Jord på mennesket og hvordan mennesket forvalter sin eksistens på jorden.

Referencer

Eksterne henvisninger 
 

Ekspeditionsfilm fra Danmark
Danske film fra 2013

 Ekspeditionen til Verdens ende på DanishDox
Tangentspilleren

Tangentspilleren er en dokumentarfilm fra 2013 instrueret af Anne Holst Moulvad efter eget manuskript.

Handling 
En film om et musikgeni. Oplev tangentspilleren Kristian Marius Andersen. På trods af en bagage med Aspergers syndrom, en opvækst i et nordengelsk arbejdermiljø, præget af mobning og en familie uden særlige musikalske evner, er det lykkedes for ham at blive en af landets bedste til at improvisere på klaver og orgel. Det er historien om Den Grimme Ælling, som mentalt forslået lander i Herning, hvor han kommer under dirigent Mads Billes vinger, og langsomt folder sig ud som en smuk svane og helstøbt musiker. Når Kristian Marius Andersen spiller er han urørlig, men når han træder ud af musikkens tryllekreds, rammer hverdagens krav ham som en hammer. Instruktør Anne Moulvad har igennem fem år fulgt Kristians slalom mellem kunstneriske højdepunkter og det udmarvende og kaotiske møde med dagligdagens trivielle gåder.

Referencer

Eksterne henvisninger 
 

Dokumentarfilm fra Danmark
Danske film fra 2013
Flokken

Flokken er en dansk kortfilm fra 2013 med instruktion og manuskript af Klas Marklund.

Handling 
En hærdet gruppe unge, i en søvnig landsby et sted. Outsideren Lasse inviteres ind i flokken. En verden af skønhed og fristelser åbner sig for Lasses fødder. Men faren venter på ham som et rovdyr i mørket.

Referencer

Eksterne henvisninger 
 

Kortfilm fra Danmark
Danske film fra 2013
Escort

Escort er en dansk kortfilm fra 2013 instrueret af Jonas Grum efter eget manuskript. Filmen er produceret på  Den Danske Filmskole som årets afgangsfilm.

Handling 
Escort er historien om escortchaufføren Alex. Hans job er at fragte escortpiger fra kunde til kunde og beskytte dem. En aften sætter Lulu sig ind på Alexs bagsæde og sammen går de en skæbnesvanger nat i møde.

Referencer

Eksterne henvisninger 
 

Kortfilm fra Danmark
Danske film fra 2013
The Human Scale

The Human Scale er en dokumentarfilm fra 2013 instrueret af Andreas Møl Dalsgaard efter eget manuskript.

Handling 
Gigantiske motorvejsnet, skyhøje bygninger og menneskeliv, der lever i hver deres separate betonkasse. Storbyen er blevet moderne, men hvordan passer metropolernes udformning egentlig til menneskets behov og adfærd? Den danske stjerne-arkitekt Jan Gehl og hans crew af arkitekter har en humanistisk mission. De vil generobre byerne efter bilernes invasion og indrette byer i menneskeskala, så de bygger på livskvalitet og bæredygtighed. Og så de passer til fodgængere og cyklister frem for biler. "Reclaim public space," lyder kampråbet. Gehls fokus på sammenhængen mellem menneskeskabt miljø og livskvalitet bakkes op af arkitekter og byplanlæggere i hele verden. Fra København til Beijing, fra Shanghai til New York, fra Los Angeles til Melbourne, og fra Christchurch til Dhakar - og det er netop med visionen om det nære byrums potentiale, at "The Human Scale" formidler Gehls mangeårige arbejde med byplanlægning i dansk og international kontekst.

Referencer

Eksterne henvisninger 
 

Dokumentarfilm fra Danmark
Danske film fra 2013
I Kærlighedens Navn

I Kærlighedens Navn er en dansk dokumentarfilm fra 2013 med instruktion og manuskript af Jon Bang Carlsen.

Handling 
I Los Angeles' endeløse forstæder har middelklassen indrettet sin bekvemme tilværelse, hvor villavejene ligger i kvadratiske formationer, så langt øjet rækker. Alt ånder fred og ro, men kun tilsyneladende. For under den idylliske overflade lurer et familiedrama, der nogle gange ryger helt ud af kontrol. Med forældre, der allierer sig med firmaer, der har specialiseret sig i at hente uregerlige teenagere midt om natten i deres eget hjem og mod deres vilje bringe dem til særlige "boot camps" i mormon-staten Utah for at lære dem noget disciplin. Det er både velment og rystende brutalt, men måske ligger der også en skjult pointe i, at de hårdhændede bortførelser mest af alt ligner noget fra amerikanske actionfilm?

Referencer

Eksterne henvisninger 
 

Dokumentarfilm fra Danmark
Danske film fra 2013
Out of the Ordinary

Out of the Ordinary er en animationsfilm fra 2013 instrueret af Tommy Kinnerup efter manuskript af Michael Valeur, Jericca Cleland.

Handling 
Johns arbejdsliv består af en lang række monotone kontorrutiner, som skal føre til hans længe ventede forfremmelse. Men uventede hændelser tvinger ham til at åbne sig for noget større.

Referencer

Eksterne henvisninger 
 

Animationsfilm fra Danmark
Danske film fra 2013
Kustoden

Kustoden er en dansk kortfilm fra 2013 med instruktion og manuskript af Kristian Ibler.

Handling 
Kustoden Bent værner om fortiden og alle dens hemmeligheder på museet. Gemmerne er låste, og nøglerne lagt væk. Men hjemme er konen syg og vil åbne for deres livs hemmelighed. En fortielse fra fortiden, som Bent frygter vil skubbe deres datter væk.

Medvirkende 
 Henning Jensen - Bent
 Ghita Nørby - Kirsten
 Peter Hesse Overgaard - Steffen
 Ida Kromann - Sirid

Referencer

Eksterne henvisninger 
 

Kortfilm fra Danmark
Danske film fra 2013
Jeg taler til jer - John Kørners verden

Jeg taler til jer - John Kørners verden er en dokumentarfilm fra 2013 instrueret af Jørgen Leth efter eget manuskript.

Handling 
Over fem år har Jørgen Leth fulgt den karismatiske billedkunstner John Kørner. Leth fører os ind i Kørners verden, hvor vi bliver indviet i malerens poetiske skildring af det danske samfund, hans særlige arbejdsmetoder og hans særlige drivkraft. Vi er med, når Kørner skaber billedserien om de danske soldater i Afghanistan. Vi følger tilblivelsen af hans første værk til Kronprinsparrets Palæ på Amalienborg, som ikke godkendes - og sidenhen arbejdet med det nye maleri. Vi oplever Kørners tanker omkring billedserien "Kvinder til Salg", som er inspireret af de prostituerede i Skelbækgade. Og vi ser starten på Kørners møde med sit ophavs Friserland. Når to af Danmarks giganter med hver deres baggrund, fra hver deres generation og med hver deres indstilling til livet mødes, opstår der samtaler om livet, kunsten og kvinderne. Samtalerne er en vigtig del af filmen. Træd indenfor i John Kørners verden.

Referencer

Eksterne henvisninger 
 

Dokumentarfilm fra Danmark
Danske film fra 2013
Porcelain

Porcelain er en animationsfilm fra 2013 instrueret af Christoffer Andersen efter manuskript af Nicolai Brus Hansen, Morten Bøhne og Carmen Hannibal.

Handling 
Povl er en stolt fisker, der lever sit liv på Danmarks barske vestkyst i 1800-tallet. Efter et forlis, hvor kun han selv overlever, udstødes han af de lokale og står overfor en rå og ensom tilværelse. I et sidste desperat forsøg på at vinde sit gamle liv tilbage beslutter Povl, at han vil bruge de lokales overtro til sin egen fordel.

Referencer

Eksterne henvisninger 
 

Animationsfilm fra Danmark
Danske film fra 2013
Sepideh

Sepideh - Drømmen om stjernerne er en dokumentarfilm fra 2013 instrueret af Berit Madsen efter eget manuskript.

Handling 
Sepideh vil være astronaut. Hun bruger sine nætter på at udforske universets hemmeligheder, men hendes familie gør alt for at få hende ned på jorden igen. Der er helt andre krav til en ung iransk kvinde, og hendes planer om at komme på universitetet er i fare. Men Sepideh holder fast i sin drøm. Hun tager kampen op og allierer sig med verdens første kvindelige rumturist, Anousheh Ansari.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2013
Oasen

Oasen er en kortfilm fra 2013 instrueret af Carl Marott efter manuskript af Lars Bang, Carl Marott.

Handling 
Tom er en ensom sjæl, som aldrig rigtig har forstået det der med kærlighed. Det er et stort og uudforsket mysterium for ham. Men da han pludselig og helt uventet møder Laura, mærker han for første gang, hvad kærligheden gør ved ham. Tom hvirvles nu ind i et trekantsdrama, hvor han finder ud af, hvor langt han er villig til at gå for den kvinde, han elsker.

Referencer

Eksterne henvisninger 
 

Kortfilm fra Danmark
Danske film fra 2013
The Odd Sound Out

The Odd Sound Out er en animationsfilm fra 2013 instrueret af Pernille Sihm efter manuskript af Pernille Sihm, Ida Maria Andersen, Aimall Sharifi.

Handling 
Trootpout er medlem af et lille band af usynlige musiske væsener, der spiller musikken til en ung herres humør. Men med sine entusiastiske spontane udbrud kommer han altid til at ødelægge de andres melodi. Derfor beslutter de sig for at efterlade ham. Vil han nogensinde finde et band, hvor han passer ind?

Referencer

Eksterne henvisninger 
 

Animationsfilm fra Danmark
Danske film fra 2013
En maler

En maler er en dansk kortfilm fra 2013 med instruktion og manuskript af Hlynur Pálmason.

Handling 
Filmen følger en succesfuld kunstner, som lever alene og isoleret. Her koncentrerer han sig udelukkende om sit arbejde. Men han tvinges til at tage stilling, når verden udenfor banker på, og han søn kommer på uanmeldt besøg. Pludselig finder han sig selv i et kaos, der bringer ham og hans arbejde ud af balance.

Medvirkende 
 Ingvar Eggert Sigurðsson - Maler
 Elliott Crosset Hove - Søn
 Ida Cæcilie Rasmussen - Kvinde
 Peter Sloth Madsen - Interviewer
 Mads Riisom - Fotograf

Referencer

Eksterne henvisninger 
 

Kortfilm fra Danmark
Danske film fra 2013
Memoria

Memoria er en animationsfilm fra 2013 instrueret af Elisabet Ýr Atladóttir efter manuskript af Uri Kranot.

Handling 
Vincent er stofmisbruger og lever på gaden. Han ender i et forladt hus, hvor noget mørkt og skræmmende tvinger ham til konfrontation med sin fortrængte fortid.

Referencer

Eksterne henvisninger 
 

Animationsfilm fra Danmark
Danske film fra 2013
Angrebet på Shellhuset

Angrebet på Shellhuset er en dokumentarfilm fra 2014 med instruktion og manuskript af Simon Bang og Martin Sundstrøm. Filmen handler om Shellhusbombardementet i 1945 under den tyske besættelse af Danmark og den fejlagtige bombning af Den Franske Skole ved samme lejlighed.

Handling 
21. marts 1945 angriber engelske fly Gestapos hovedkvarter Shellhuset i København for at redde modstandsbevægelsen. Men noget går galt, da en pigeskole bombes på Frederiksberg, og resultatet er besættelsens blodigste dag. En gådefuld ulykke forvandler et af 2. Verdenskrigs mest komplekse flyangreb til en katastrofe. Denne dokumentar forsøger ved hjælp fra angrebets chef-navigatør Edward Sismore, eksperter og øjenvidner at genskabe angrebet og opklare, hvad der gik galt.

Referencer

Eksterne henvisninger 
 

Film om Besættelsen
Dokumentarfilm fra Danmark
Danske film fra 2014
Dansksprogede film
Våbensmuglingen

Våbensmuglingen er en dokumentarfilm fra 2014 instrueret af Andreas Koefoed efter manuskript af Tobias Lindholm og Andreas Koefoed.

Filmen blev nomineret til en Bodil for bedste dokumentar og til en TV Gold Award for bedste TV dokumentar.

Handling 
Filmen fortæller historien om danske Niels Holck og en af verdens største illegale våbennedkastninger. En nat i december 1995 falder fire ton våben ned fra himlen over en fjern landregion i Indien uden spor af, hvor de kommer fra, eller hvor de skal hen. Filmen rekonstruerer våbennedkastningen i en nervepirrende fortælling om to mænd, Niels Holck og Peter Bleach, der sætter livet på spil på en fælles mission, men med hver deres skjulte agenda, og den afdækker den mørklægning og ansvarsfraskrivelse, der finder sted, da missionen mislykkes.

Modtagelse 
Dokumentaren modtog stor ros af bl.a. Filmmagasinet Ekko: "Arkivmateriale og mesterlige rekonstruktioner mikses til en åndeløst spændende dokumentar-thriller i Andreas Kofoeds portræt af den danske våbensmugler Niels Holck".

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2014
Sume - Mumisitsinerup Nipaa

Sume - Lyden af en revolution er en dokumentarfilm fra 2014 instrueret af Inuk Silis Høegh efter manuskript af Inuk Silis Høegh, Emile Hertling Péronard, Ine Urheim.  Den handler om det første grønlandske rockband Sumé, som i 1970'erne satte ord på grønlændernes længsel efter frihed og medbestemmelse.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2014
Musik fra Grønland